text: El COILL aposta per una jubilació conseqüent i realista amb la salut professional i vital de les infermeres - TOTLLEIDA
  La junta del Col·legi Oficial d'Infermeres i Infermers de Lleida ha manifestat la seva preocupació per l'estat de salut de les col·legiades i els col·legiats. Una situació que no és nova, però que s'ha vist precipitada amb la pandèmia de la Covid-19.
  Trastorns del son i de l'alimentació, depressió… Situacions que s'escapen a l'ampli elenc de 'Malalties Professionals' reconegudes pel Ministeri de Sanitat. Aquestes realitats són "gasolina per a la nostra feina i la nostra salut", explica Porté. "No parlem de malalties contagioses, però s'estan estenent a tal ritme que ja podem parlar de 'malaltia col·lectiva'. Les infermeres emmalaltim".
  Amb aquest panorama, amanit per l'increment d'agressions físiques i verbals en l'entorn sanitari, "exigim que es tingui cura de les infermeres", diu Mercè Porté. Es parla molt aquests dies del 'burnout' de la infermeria. "Un estat crònic en què la precarietat, l'estrès i el desànim deterioren la nostra capacitat professional de cura i ens destrueix com a persones"; afirma Porté que precisa que "fins i tot joves infermeres, recentment incorporades durant la pandèmia, ja pateixen aquest deteriorament, especialment en el pla emocional".